OpenLLM-France/wikimedia huggingface dataset:
# Iván Aledo

Iván Aledo va ser un muntatgista i editor de cinema espanyol, guanyador de dos Goya al millor muntatge i membre de l'Acadèmia de les Arts i les Ciències Cinematogràfiques d'Espanya des de 1996.
Va començar l'edició de cinema treballant des del 1978 al docudrama de TVE Vivir cada día. Allí va coincidir amb Javier Maqua, amb qui va fer el 1981 el seu primer muntatge d'un llargmetratge a Tú estás loco Briones. No tornaria al cinema fins 1987 amb Ander eta Yul. Des del 1996 va treballar amb Julio Médem, encarregant-se de l'edició de Tierra, Los amantes del Círculo Polar, per la que el 1998 va guanyar la Medalla del Cercle d'Escriptors Cinematogràfics al millor muntatgei el Goya al millor muntatge. i Lucía y el sexo, per la que fou nominat novament als Goya al millor muntatge. El 2003 va tornar a guanyar el Goya al millor muntatge per la seva tasca a La gran aventura de Mortadelo y Filemón. Fou nominat novament als Goya pel seu treball a Incautos (2004), El método (2005), Los Borgia (2006) i Mortadelo y Filemón. Misión: Salvar la Tierra (2008).
Des de 2008 es dedica a la docència d'edició i muntatge cinematogràfic a l'ESCAC i al TAI. També ha treballat en algunes sèries de televisión com les minisèries Días sin luz i Marisol (2009), a alguns episodis de Doctor Mateo, Tarancón. El quinto mandamiento (2010), La fuga (2012), El Príncipe (2014), El Caso. Crónica de sucesos (2016)

## Filmografia

* Vivir cada día (televisió, 1978)
* Tú estás loco Briones (1981)
* Mientras haya luz (1987)
* Ander eta Yul (1987)
* El invierno en Lisboa (1991)
* Los peores años de nuestra vida (1994)
* Todo es mentira (1994)
* La ley de la frontera (1995)
* Tierra (1996)
* Un cos al bosc (1996)
* El tiempo de la felicidad (1997)
* Carreteras secundarias (1997)
* Los amantes del Círculo Polar (1998)
* París-Tomboctú (1999)
* El corazón del guerrero (1999)
* El arte de morir (2000)
* Lucía y el sexo (2001)
* La gran aventura de Mortadelo y Filemón (2003)
* Incautos (2004)
* El asombroso mundo de Borjamari y Pocholo (2004)
* Semen, una historia de amor (2005)
* El método (2005)
* Los Borgia (2006)
* Ladrones (2007)
* Mortadelo y Filemón. Misión: Salvar la Tierra (2008)
* Capitán Trueno y el Santo Grial (2011)
* Wilaya (2012)
* The Last Lost Kingdom (2014)
* The Leftlovers (2014)
* El faro de las orcas (2016)
* Una ventana al mar (2019)

## Referències

* ↑ «Muere el montador Iván Aledo, figura imprescindible en la trastienda del cine español». ABC, 05-06-2020.
* ↑ Iván Aledo al web de l'AACCE
* ↑ Iván Aledo, montador de películas: “Me gusta sorprenderme a mí mismo”, decine21.com
* ↑ «Premios del CEC a la producción española de 1998». Círculo de Escritores Cinematográficos. Arxivat de l'original el 2015-12-22. [Consulta: 6 setembre 2019].
* ↑ Los amantes del Círculo Polar al web dels Premis Goya
* ↑ Iván Aledo al web de Julio Medem
* ↑ Montaje de series de ficción con Iván Aledo
# Ignosticisme

L'ignosticisme és la posició respecte a la creença en Déu en què en primer lloc se'n qüestiona la definició. L'ignòstic es pregunta: "¿Què s'entén per Déu?", per a, un cop coneguda la resposta, poder comprovar si existeix o no existeix. Aquesta postura filosòfica dona una gran importància al concepte de Déu i a altres conceptes teològics abans d'argumentar sobre la probabilitat de la seva existència, al contrari d'altres posicions teològiques o metafísiques (incloent-hi l'agnosticisme). El terme ignosticisme va ser encunyat pel rabí Sherwin Wine, fundador del judaisme humanista.
L'ignosticisme es pot definir com un qüestionament que abasta dos punts de vista sobre l'existència de Déu:
* La definició de Déu. El primer punt de vista és que una definició coherent de Déu ha de ser presentada abans de discutir-ne l'existència. A més, si aquesta definició no pot ser falsable, l'ignòstic pren la posició no cognitivista teològica que tal qüestió sobre l'existència de Déu, per definició, no té sentit. En aquest cas, el concepte de Déu no es considera sense sentit, però el terme Déu es considera que no té sentit.
* Què s'entén per Déu? El segon punt de vista és veure-ho com a sinònim del no-cognitivisme teològic, i se salta el pas de la primera preguntant "què s'entén per Déu?" abans de proclamar sense sentit la pregunta originària "existeix Déu?".
Alguns filòsofs han vist l'ignosticisme com una variació d'ateisme o agnosticisme, mentre que d'altres han considerat que és diferent. Un ignòstic no pot dir si és teista o ateu fins que es presenti una millor definició del teisme.

## Referències

* ↑ Mirsky, Norman B. Unorthodox Judaism (en anglès). Ohio State University Press, 1978, p. 143. ISBN 0814202837.

## Vegeu també

* Agnosticisme.
* Teisme.
* Deisme.

## Enllaços externs

* Qué se entiende por Dios Arxivat 2011-11-18 a Wayback Machine..
# James Bridges

James Bridges (Paris, 3 de febrer de 1936 - Los Angeles, 6 de juny de 1993) va ser un guionista, director i productor estatunidenc.

## Biografia

Bridges va passar la seva infantesa a París, Arkansas Des de 1958 va viure una relació amb l'actor Jack Larson. Descobert pel productor Norman Lloyd, Bridges va fer el seu debut com a guionista amb la sèrie de televisió Alfred Hitchcock Presents Un dels episodis d'aquesta sèrie, An Unlocked Window, li va guanyar el premi Edgar de 1966 de l’Associació d'escriptors de misteri d'Amèrica al millor episodi d'una sèrie de televisió.
Simultàniament, Bridges connecta els guions de diverses pel·lícules: The Baby Maker, The Paper Chase, 30 de setembre de 1955, La síndrome de la Xina, Urban Cowboy, Mike's Murder, Perfect i Nits de neó. Bridges serà el Pigmalió de l'actriu Debra Winger.
L'any 1990 li van diagnosticar càncer d'intestí. Va morir als 57 anys d'insuficiència hepàtica al Centre Mèdic de la UCLA el 6 de juny de 1993. Està enterrat al cementiri Oakwood de la seva ciutat natal de París, Arkansas.

## Filmografia
### com a guionista

* 1966: The Appaloosa
* 1969: The Flim-Flam Man (TV)
* 1970: Colossus: The Forbin Project
* 1970: The Baby Maker
* 1972: When Michael Calls (TV)
* 1972: Limbo
* 1973: The paper Chase
* 1977: September 30, 1955
* 1979: La síndrome de la Xina (The China Syndrome)
* 1980: Urban Cowboy
* 1984: Mike's Murder
* 1985: Perfect
* 1990: Caçador blanc, cor negre (White Hunter Black Heart)

### com a director

* 1970: The Baby Maker
* 1973: The paper Chase
* 1977: September 30, 1955
* 1979: La síndrome de la Xina (The China Syndrome)
* 1980: Urban Cowboy
* 1984: Mike's Murder
* 1985: Perfect
* 1988: Nits de neó (Bright Lights, Big City)

### com a productor

* 1985: Perfecte

## Premis i nominacions
### Premis

* 1966 Premi Edgar dels Mystery Writers of America al millor episodi d'una sèrie de televisió.

### Nominacions

* Oscar al millor guió adaptat per The Paper Chase (1974)
* Oscar al millor guió original per La síndrome de la Xina' (1980)

## Referències

* 1 2 D'après Eric Pace «James Bridges, 57, a film-maker twice Nominada for Oscars dies». New York Times, 08-06-1993 [Consulta: 29 agost 2015].
* ↑ Susan King «L.A. and Jack Larson». LA Times, 06-07-2011 [Consulta: 28 agost 2015].
* ↑ «Encyclopedia of Arkansas History and Culture». encyclopediaofarkansas.net. [Consulta: 29 agost 2015].
* ↑ Cf. «Urban cowboy Helmer Bridges dies». variety.com, 07-06-1993. [Consulta: 29 agost 2015].
# James Bruce

James Bruce de Kinnaird (14 de desembre de 1730, Kinnaird, Stirlingshire, Baixa Escòcia - 27 d'abril 1794) va ser un explorador i geògraf escocès.
Va estudiar al col·legi de Harrow, on va realitzar treballs en llengües clàssiques, i després va completar els seus estudis a la Universitat d'Edimburg. Es va casar en 1753 amb Adriane Allan, morta a l'octubre de 1754, nou mesos després del matrimoni.
El 1758, amb la defunció del seu pare, hereta el títol nobiliari de Kinnaird.
Viatger incansable, va estar més de dotze anys a la recerca de les naixents del Nil Blau. Per la seva capacitat lingüística va ser nomenat cònsol britànic a Alger, el que li va servir per visitar països africans com Abissínia (actual Etiòpia), de la qual es va emportar un antic exemplar del Kebra Negast i el Llibre d'Enoc. Temps després, aquests dos manuscrits van ser donats a la biblioteca Bodleiana d'Oxford.
Al llibre La recerca del Sant Greal de Graham Hancock es deixa entendre que el veritable motiu de James Bruce per visitar Etiòpia era investigar sobre si realment si els etíops tenien l'Arca de l'Aliança, que interessava a l'Orde dels Maçons Escocesos.

## Biografies

* Major (després Sir) Francis Head (1830), The Life of Bruce, the African traveller, London.
* Sir Robert Lambert Playfair (1877), Travels in the Footsteps of Bruce in Algeria and Tunis. London: Kegan Paul. Inclou una selecció dels seus dibuixos. Publicat per primera vegada.
* J. M. Reid (1968), Traveller Extraordinary: The Life of James Bruce of Kinnaird New York, Norton.
* Miles Bredin (2001) The Pale Abyssinian: a life of James Bruce, African explorer and adventurer, Flamingo.

## Llibres publicats

* Travels to Discover the Source of the Nile, In the Years 1768, 1769,1770, 1771, 1772 and 1773. Cinc volums, G.G.J. i J. Robinson, Londres, 1790.
* Travels, ed. Alexander Murray. Set volums, Londres: 1805 i 1813.
* Bruce, James, Travels. Abridged edition. Horizon Press, Nova York, 1964.

## Referències

* ↑ Llibre:La recerca del Sant Greal de Grahan Hancock.
* ↑ Es poden consultar els tàxons descrits per aquest autor a International Plant Names Index (anglès)
# Indur

«Indur» té aquests significats:
Geografia:
* Indur (Palestina)
* Districte d'Indur, antic districte de l'Índia
* Indur (Índia)
Química
# InteLex Past Masters Online

InteLex Past Masters Online és una base de dades d'obres filosòfiques accessible a text complet en línia duta per l'editorial Catalogue InteLex Corporation. Els documents textuals estan codificats seguit el format Text Encoding Initiative. Utilitza una plataforma XTF retocada. Fou considerada una de les millors bases de dades de l'any 2015 segons la revista Library Journal.
Conté material pertanyent a les disciplines: filosofia americana, britànica, clàssica, continental i medieval, lletres angleses, estudis de la religió, ciències socials i escriptores. I conté 170 col·leccions d'obres sobre persones com Plató i Mary Shelley. Els textos poden trobar-se de vegades en anglès i en la llengua original.
El mètode de pagament consisteix en pagar una volta més un preu anual. Aquest preu segons Bivens és baix i implica descomptes. Pel seu sistema de preus Wayne Bivens-Tatum considera que les biblioteques xicotetes poden adquirir part de les col·leccions oferides.

## Notes

* 1 2 3 Bivens-Tatum, Wayne «The compleat philosophy librarian» (en anglès). Reference & User Services Quarterly, 50, 4, 2011, pàg. 316 [Consulta: 29 octubre 2016].
* 1 2 «Best Databases - Best Reference 2015» (en anglès). Library Journal, 26-02-2016. Arxivat de l'original el 30 d’octubre 2016. [Consulta: 29 octubre 2016].
* ↑ Williams, Helene C. «InteLex Past Masters». The Charleston Advisor, vol. 5, 3, 01-01-2004, pàg. 16–18.
# Ithamar

Ithamar (o, de vegades,Ythamar) fou el primer bisbe d'Anglaterra de naixement saxó i no pas consagrat pels irlandesos o d'entre els missionaris romans agustinians. També fou el primer saxó bisbe de Rochester.

## Referències

* ↑ Farmer Oxford Dictionary of Saints p. 266

## Bibliografia

* Bethell, D. T. «The Miracles of St Ithamar». Analecta Bollandiana, vol. 89, 1971, pàg. 421–437.
* Farmer, David Hugh. Oxford Dictionary of Saints. Fifth. Oxford, UK: Oxford University Press, 2004. ISBN 978-0-19-860949-0.
* Fryde, E. B.. Handbook of British Chronology. Third revised. Cambridge: Cambridge University Press, 1996. ISBN 0-521-56350-X.
* Sharpe, R. «The Naming of Bishop Ithamar». The English Historical Review, vol. 117, 473, 01-09-2002, pàg. 889–894. DOI: 10.1093/ehr/117.473.889.
* Walsh, Michael J. A New Dictionary of Saints: East and West. London: Burns & Oats, 2007. ISBN 0-86012-438-X.

## Enllaços externs

* Ithamar a l'índex de persones de Prosopography of Anglo-Saxon England Arxivat 2018-03-16 a Wayback Machine. (anglès)
# Itàlia sud (circumscripció del Parlament Europeu)

En les Eleccions al Parlament Europeu, Itàlia sud és una circumscripció del Parlament Europeu, que inclou les regions dels Abruços, la Pulla, Calàbria, Campània i Molise. Les altres circumscripcions són les d'Itàlia nord-oest, Itàlia nord-est, Itàlia central i les Illes italianes.
Com les altres circumscripcions italianes, té només un objectiu de procediment d'elegir els diputats elegits dins de les llistes de partits, ja que la distribució d'escons entre els diferents partits es calcula a nivell nacional (anomenat Collegio Unico Nazionale, Circumscripció Nacional Única).

## Referències

* ↑ «[http://www.europarl.europa.eu/workingpapers/poli/w13/country_es.htm#italia Legislación electoral para las elecciones Europeas]» (en castellà). Parlament Europeu.

## Enllaços externs

* European Election News by European Election Law Association (Eurela) Arxivat 2005-02-20 a Wayback Machine.
# Jaciment arqueològic dels Plans

El jaciment arqueològic dels Plans es localitza al municipi de Torrelavit a la comarca de l'Alt Penedès, concretament en unes vinyes situades a la ribera esquerra del riu de Bitlles.
A. Freixas, membre del grup Arrels va a trobar unes peces d'indústria lítica de característiques poc homogènies per poder datar aquest jaciment que ha estat classificat com un taller de sílex. Però durant unes prospeccions dutes a terme durant els anys 2001 i 2003 per motiu de la construcció d'unes instal·lacions d'un gasoducte no es va trobar cap resta.

## Vegeu també

* Llista de jaciments arqueològics de l'Alt Penedès
* Prehistòria a Catalunya
* Viquiprojecte: Arqueopèdia

## Referències

* ↑ «Inventari de Patrimoni Cultural i Immoble». [Consulta: 15 maig 2006].
* ↑ Nadal i Roma, E «Memòria de les prospeccions del tram del gasoducte de Subirats a Odena.». Generalitat de Catalunya, Departament de cultura i mitjans de comunicació, direcció general del patrimoni cultural, Servei d'arqueologia i paleontologia, biblioteca del patrimoni cultural..
# Jamie Zawinski

Jamie W. Zawinski (Pittsburgh, Pennsilvània, 3 de novembre de 1968), conegut com jwz, és un programador informàtic que a part de ser el responsable de la versió 1.1. del navegador Netscape Navigator, ha realitzat significatives contribucions als projectes de programari lliure Mozilla i XEmacs.
En la seva carrera com a programador, primer va ser emprat per Scott Fahlman en un grup d'investigació sobre programació en LISP a la Universitat Carnegie Mellon. Més tard es va incorporar a la Universitat de Berkeley al costat de Robert Wilensky i Peter Norvig. En la dècada de 1990 es va incorporar a Lucid Incorporated emprat per Richard P. Grabiel on va començar a treballar en el desenvolupament de GNU Emacs. El projecte va tenir problemes dins de la companyia per conflictes d'interessos, però els desenvolupadors van aconseguir tirar endavant la versió de GNU Emacs: XEmacs.
Posteriorment, encara a la dècada de 1990, Zawinski va dissenyar al costat de Terry Weissman els clients de correu i de notícies de Netscape per a les versions 2.0 i 3.0 i va posar en pràctica el llavors nou estàndard de criptografia per al correu segur amb la participació de Lisa Repka. Va renunciar a Netscape Communications Corporation el 1 de abril de 1999.
Actualment, Zawinski és el propietari del Club DNA lounge de San Francisco.

## Referències

* ↑ Zawinski, Jamie. «nscp dorm», 1996. [Consulta: 12 octubre 2007].
* ↑ Zawinski, Jamie. «The Lemacs/FSFmacs Schism.», 11-02-2000. Arxivat de l'original el 12 de desembre de 2009. [Consulta: 26 setembre 2006].
* ↑ Zawinski, Jamie. «resignation and postmortem.», 31-03-1999. [Consulta: 26 setembre 2006].

## Enllaços externs

* Lloc web personal de Jamie Zawinski
* jwz 's LiveJournal
* Club DNA Lounge
# Jamil

Jamil, Jemil o Djemil és el nom dels següents personatges:
Jamil forma part del nom de molts personatges:
* Àssim ibn Jamil al-Warfajumí, valí d'Ifríqiya
* Émile Jamil Lahoud, militar i polític libanès
* Jamil al-Midfai, general iraquià, primer ministre de l'Iraq
* Jamil al-Ulshi, polític sirià
* Jamil Mahuad, polític equatorià, president de l'Equador (1998-2000)
* Jamil Majdalawi, polític palestí
* Jamil Mardam Bey, polític sirià
* Jamil Meho, activista kurd
* Tarik Jamil, xeic paquistanès
El nom Jamil també forma part del nom d'accidents geogràfics:

## Notes

* ↑ Per a l'elaboració d'aquest llistat s'ha respectat la forma emprada a la Viquipèdia i s'ha seguit estrictament una ordenació alfabètica. S'ha pres com a criteri per a la inclusió a la llista que en el nom de l'article hi aparegués el nom Jamil, tot i que no en fos el nom principal.
# Javier Calvo

Javier Calvo és el nom dels següents personatges:
* Javier Calvo Perales (Barcelona, 1973), traductor i escriptor català en castellà
* Javier Calvo Guirao (Madrid, 1991), actor i director espanyol
# Janoji II

Janoji II fou sobirà nominal de Nagpur del desembre del 1853 al 13 de març de 1854.
El seu oncle Raghuji III va morir l'11 de desembre de 1853. La cerimònia fúnebre la va fer el seu nebot Nana Ahir Rao, i el fill d'aquest Jaswant Rao (o Yashwant Rao) fou adoptat com a successor i va agafar el nom de Janoji II. L'afer de l'adopció ja havia estat discutit anteriorment: el 1827 el resident Cavendish havia conclòs que Raghuji III no tenia dret a adoptar perquè el territori havia estat conquerit i donat a Raghuji i els seus fills; el 1840 Wilkinson va opinar el contrari, ja que al tractat de 1826 els britànics prometien conservar el principat a perpetuïtat: Mansel (resident del 1850 al 1854) estava contra l'adopció. La Cort de Directors va decidir en favor que l'estat fos annexionat en virtut de la doctrina del lapse. El 13 de març de 1854 Mansel esdevenia primer comissionat de la província de Nagpur.
L'adopció de Janoji II fou reconeguda finalment el 1861 sota el virrei Lord Canning i se li va concedir una pensió de 120.000 rúpies i el títol de raja bahadur de Devur. A la seva mort la pensió fou revisada però el títol es va conservar. Janoji II va morir el 1881. El títol va passar al seu fill Raghuji Deo.

## Referències

Història del districte de Nagpur
# Jay Harrington

James H. Harrington III (Wellesley, 15 de novembre de 1971) és un actor estatunidenc.

## Primers anys de vida

Harrington va néixer i es va criar a Wellesley, Massachusetts, fill de Judy i Terry Harrington. Té dos germans, l'actor Adam i Matt. Quan era nen, la seva família passava els estius a Cape Cod, a la carretera del Harwich Junior Theatre. Va assistir a la Wellesley High School i després va estudiar teatre a la Syracuse University.

## Carrera

Harrington ha aparegut com el doctor Simon O'Keefe al drama WB Summerland, l'agent especial de l'FBI Paul Ryan a la curta durada The Inside de FOX i Steve a la versió de Coupling de la NBC. Va aparèixer en un paper recurrent a la sèrie de drama policial The Division. També ha tingut papers a A.U.S.A., Vic Mackey, Time of Your Life i Private Practice.
El 2006, Harrington va començar a aparèixer com el doctor Ron McCready a la sèrie Desperate Housewives. Va interpretar Ted Crisp a la sèrie de comèdia Better Off Ted des de març de 2009 fins a gener de 2010. Va tenir un paper recurrent a la temporada 4 de la sèrie de comèdia TV Land Hot in Cleveland. El 2014, va protagonitzar la sèrie de comèdia de curta durada USA Network Benched. El 2017, va tenir un paper de convidat a Suits com a Mark Meadows, l'exnòvio de Donna. Actualment interpreta el sergent II David "Deacon" Kay a S.W.A.T. basat en la sèrie de televisió de 1975 i la pel·lícula de 2003 del mateix nom.

## Filmografia (parcial)
### Cinema

| Any | Títol | Paper |
| 1999 | Anywhere But Here | Waiter |
| 1999 | Me and Dad | Ryan McGillian |
| 2000 | Whatever It Takes | Cop |
| 2000 | Octopus | Roy Turner |
| 2011 | Un monstre à Paris | Emile |
| 2012 | American Reunion | Dr. Ron |
| 2012 | True Love | Sam |

### Televisió

| Any | Títol | Paper | Notes |
| 1997 | The Pretender | Det. Maxwell | 2 episodis |
| 2001–2002 | The Division | Theodore Blumenthal | 14 episodis |
| 2004–2005 | Summerland | Simon | 12 episodis |
| 2005 | The Inside | Paul Ryan | |
| 2006 | Desperate Housewives | Dr. Ron McCready | 7 episodis |
| 2008–2009 | Private Practice | Wyatt Lockhart | 6 episodis |
| 2009–2010 | Better Off Ted | Ted | 26 episodis |
| 2012–2014 | Hot in Cleveland | Alec | |
| 2016 | Code Black | Dr. Leo Fields | |
| 2017 | Suits | Mark Meadows | |
| 2017–present | S.W.A.T. | David "Deacon" Kay | 86 episodis |

## Referències

* ↑ Ellis, Carolyn S. "Wellesley and Weston Grads Find Success on the West Coast", WellesleyWeston Online, 14 August 2009.
* ↑ Herbert, Geoff. "Actors Taye Diggs, Jay Harrington celebrate Syracuse University homecoming", Syracuse.com, 5 October 2013. Last accessed 11 April 2016.
# Jeremy Lin

Jeremy Shu-How Lin (xinès tradicional: 林書豪, pinyin: Lín Shūháo; nascut el 23 d'agost de 1988 en Los Angeles, Califòrnia) és un jugador de bàsquet estatunidenc que pertany a la plantilla dels Brooklyn Nets de l'NBA. Amb 1.91 d'alçada, juga en la posició de base.

## Enllaços externs

* Lloc werb oficial de Jeremy Lin (anglès)
* Estadístiques de Jeremy Lin a Basketball-Reference.com (anglès)
* Estadístiques de Lin en la Lliga d'Estiu (anglès)
# Javier Garrido Ramírez

Javier Garrido Ramírez (Torrent, Horta Sud, 1 de juliol de 1979) és un exfutbolista professional valencià, que ocupava la posició de defensa dreta. Va jugar futbol al nivel professional de 2001 fins al 2006.

## Trajectòria

Format al planter del València CF, debuta en un partit de la campanya 01/02 davant el Celta de Vigo. Seria l'únic encontre que juga el defensa amb els valencianistes eixe any, en el qual van ser campions de lliga. A l'any següent es consolida amb el primer planter, jugant sis partits. Mitja temporada de la temporada 02/03, a més a més, va ser cedit al Córdoba CF, de Segona Divisió.
La 03/04 seria la millor del torrentí, que actuaria en 15 ocasions amb el València. Eixe any, els de Mestalla van fer el doblet Lliga-Copa de la UEFA. L'arribada de Claudio Ranieri a la banqueta valencianista per la temporada 04/05 va fer que tornara a marxar cedit, ara a l'AS Saint Étienne de la Ligue 1 francesa, on no compta massa. La temporada posterior és cedit de nou a l'Albacete Balompié.
El 2006 és traspassat al Lorca Deportiva, però una lesió acaba de truncar la seua carrera i l'obliga a retirar-se. Després de penjar les botes, ha seguit vinculat al món del futbol al capdavant d'una escola de futbol a Torrent, així com en tasques de representació de futbolistes.

## Referències

* 1 2 3 «Javier Garrido - Player profile» (en anglés). [Consulta: 4 octubre 2019].

## Enllaços externs

* Fitxa del jugador
# Javier Moreno

Javier Moreno és el nom dels següents personatges:
* Javier Moreno Barber (París, 1963), periodista espanyol
* Javier Moreno Bazán (Jaén, 1984), ciclista espanyol
* Javier Moreno Carnero (Argentina, 1975), jugador, escriptor, periodista, i entrenador d'escacs nacionalitzat espanyol
* Javier Moreno Sánchez (Ginebra, 1965), polític espanyol fill d'emigrants espanyols a Suïssa
* Javier Moreno Valera (Silla, 1974), futbolista valencià
* Francisco Javier Moreno Jiménez (Pamplona, 1984), futbolista espanyol